CELEX: 32006R0316
Language: lt
Date: 2006-02-22 00:00:00
Title: 2006 m. vasario 22 d.  Komisijos reglamentas (EB) Nr. 316/2006, iš dalies keičiantis Reglamentą (EB) Nr. 2535/2001, nustatantį išsamias Tarybos reglamento (EB) Nr. 1255/1999 taikymo taisykles dėl pieno ir pieno produktų importo tvarkos ir tarifinių kvotų atidarymo

23.2.2006   
            
            
               LT
            
            
               Europos Sąjungos oficialusis leidinys
            
            
               L 52/22
            
         
      KOMISIJOS REGLAMENTAS (EB) Nr. 316/2006
   2006 m. vasario 22 d.
   iš dalies keičiantis Reglamentą (EB) Nr. 2535/2001, nustatantį išsamias Tarybos reglamento (EB) Nr. 1255/1999 taikymo taisykles dėl pieno ir pieno produktų importo tvarkos ir tarifinių kvotų atidarymo
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 29 straipsnio 1 dalį,
   kadangi:
   
               (1)
            
            
               2005 m. gruodžio 20 d. Tarybos sprendime 2006/67/EB dėl Europos bendrijos ir Jordanijos Hašimitų Karalystės susitarimo pasikeičiant laiškais dėl abipusių liberalizavimo priemonių, iš dalies keičiančio EB ir Jordanijos asociacijos susitarimą (toliau – Asociacijos susitarimas) ir pakeičiančio to susitarimo I, II, III ir IV priedus bei 1 ir 2 protokolus, sudarymo (2), numatoma leisti laisvai ir be apribojimų įvežti į Bendriją Jordanijos kilmės sūrį.
            
         
               (2)
            
            
               Komisijos reglamente (EB) Nr. 2535/2001 (3) nustatomos, inter alia, išsamios Asociacijos susitarime numatytos pieno ir pieno produktų importo tvarkos taikymo taisyklės. Kadangi nuostatos, susijusios su Jordanijos kilmės sūrio importo kvota, nebeatitinka Asociacijos susitarimo, pakeisto pirmiau minėtu susitarimu pasikeičiant laiškais, 1 protokole numatytų nuostatų leisti šį produktą laisvai ir be apribojimų įvežti į Bendriją, jos turėtų būti išbrauktos.
            
         
               (3)
            
            
               Reglamento (EB) Nr. 2535/2001 III skyriuje numatyta Naujosios Zelandijos kilmės sviesto metinė tarifinė kvota.
            
         
               (4)
            
            
               2005 m. gruodžio 21 d. Tarybos reglamente (EB) Nr. 2175/2005 dėl Europos bendrijos ir Naujosios Zelandijos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį, susijusio su nuolaidų pakeitimu Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įsipareigojimų sąraše, joms stojant į Europos Sąjungą, įgyvendinimo, iš dalies keičiančio Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą (4) numatoma metinę Naujosios Zelandijos kilmės sviesto importo tarifinę kvotą padidinti 735 papildomomis tonomis. Todėl reikėtų pakeisti Reglamento (EB) Nr. 2535/2001 III.A priede nurodytos sviesto kvotos Nr. 09.4589 kiekį.
            
         
               (5)
            
            
               Todėl reikėtų atitinkamai iš dalies pakeisti Reglamentą (EB) Nr. 2535/2001.
            
         
               (6)
            
            
               Šiame reglamente numatytos priemonės atitinka Pieno ir pieno produktų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 2535/2001 iš dalies keičiamas taip:
   
               1)
            
            
               5 straipsnyje g punktas yra išbraukiamas.
            
         
               2)
            
            
               13 straipsnio 2 dalies antra pastraipa pakeičiama taip:
               „Tačiau kalbant apie 5 straipsnio c, d, e, f ir h punktuose minimas kvotas, paraiškose licencijoms gauti nurodoma ne mažiau kaip 10 tonų ir ne daugiau negu nustatoma kiekvienam laikotarpiui.“.
         
               3)
            
            
               I priedo I.G dalis išbraukiama.
            
         
               4)
            
            
               Su kvota Nr. 09.4589 susijusi III.A priedo dalis pakeičiama šio reglamento priede nurodytu tekstu.
            
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2006 m. sausio 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. vasario 22 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 160, 1999 6 26, p. 48. Reglamentas su paskutiniais pakeitimais, padarytais Reglamentu (EB) Nr. 1913/2005 (OL L 307, 2005 11 25, p. 2).
   
      (2)  OL L 41, 2006 2 13, p. 1.
   
      (3)  OL L 341, 2001 12 22, p. 29. Reglamentas su paskutiniais pakeitimais, padarytais Reglamentu (EB) Nr. 1036/2005 (OL L 171, 2005 7 2, p. 19).
   
      (4)  OL L 347, 2005 12 30, p. 9.
   
      PRIEDAS
      
         
                     „Kvotos numeris
                  
                  
                     KN kodas
                  
                  
                     Aprašymas
                  
                  
                     Kilmės šalis
                  
                  
                     Metinė kvota, taikoma nuo sausio iki gruodžio
                     (kiekiai tonomis)
                  
                  
                     Didžiausia kvota, taikoma sausio–birželio mėn.
                     (kiekiai tonomis)
                  
                  
                     Importo muitas
                     (EUR/100 kg grynosios masės)
                  
                  
                     IMA 1 sertifikatų pildymo taisyklės
                  
               
                     09.4589
                  
                  
                     ex 0405 10 11
                     ex 0405 10 19
                  
                  
                     Ne ankščiau nei prieš šešias savaites pagamintas sviestas, kurio riebumas ne mažesnis kaip 80 %, bet didesnis kaip 82 % masės, vienintelio uždaro ir nenutrūkstamo proceso metu tiesiogiai pagamintas iš pieno ir grietinėlės nenaudojant sandėliuotų žaliavų
                  
                  
                     Naujoji Zelandija
                  
                  
                     77 402
                  
                  
                     42 571
                  
                  
                     86,88
                  
                  
                     žr. IV priedą“
                  
               
                     ex 0405 10 30
                  
                  
                     Ne mažiau kaip prieš šešias savaites pagamintas sviestas, kurio riebumas ne mažesnis kaip 80 %, bet didesnis kaip 82 % masės, tiesiogiai pagamintas iš pieno ir grietinėlės, nenaudojant sandėliuotų žaliavų, vienintelio uždaro bei nenutrūkstamo proceso metu, kuriame pieno riebalai gali būti tirštinami ir (arba) skaidomi į frakcijas (procesai vadinami „ammix“ ir „spreadable“)